**Datu aizsardzības atruna**

Latvijas Nacionālā bibliotēka (turpmāk tekstā – LNB) ar šo apliecina, ka informācija un personas dati, ko Jūs kā datu subjekts esat iesniedzis saistībā ar LNB pakalpojumu saņemšanu, ievērojot personas datu apstrādes aizsardzības obligātās tehniskās un organizatoriskās prasības, tiks apkopoti, apstrādāti un glabāti saskaņā ar Eiropas Savienības normatīvo aktu prasībām attiecībā uz personas datu aizsardzību.

Savāktie dati netiks nodoti trešajām personām, izņemot, ja šādu pienākumu uzliek normatīvie akti.

1. Parakstot šo piekrišanu, datu subjekts (vai tā likumiskais pārstāvis) apliecina, ka ir informēts par sekojošo: Datu subjektam ir tiesības iegūt visu informāciju, kas par viņu savākta LNB personu datu apstrādes sistēmā, iesniedzot iesniegumu LNB, ja vien šo informāciju izpaust nav aizliegts ar likumu.
2. Datu subjektam ir tiesības iegūt informāciju par tām fiziskām un juridiskām personām, kuras ir saņēmušas informāciju par šo datu subjektu, iesniedzot iesniegumu LNB.
3. Datu subjektam divas reizes gadā, iesniedzot iesniegumu, ir tiesības saņemt 1. un 2.punktā minēto informāciju bez maksas.
4. Datu subjektam ir tiesības pieprasīt, lai viņa personas datus papildina, izlabo vai dzēš, izņemot LNB Lietošanas noteikumos noteiktajos gadījumos.

* Iesniedzot savus datus, es piekrītu, ka dati tiek apstrādāti un uzglabāti LNB noteiktajam datu apstrādes nolūkam, kā arī normatīvajos aktos noteiktajos gadījumos pēc sākotnējās datu apstrādes laika periodā, kas ir definēts normatīvajos aktos.